Document ID: /roh_data/filtered/fineweb-2-filterrobots_roh.jsonl.gz/3229

La perquisiziun haja gì lieu en las localitads da La Posta e dad AutoDaPosta. Finamira saja stà da confiscar pussaivel material da cumprova. Quai ha ina pledadra da fedpol confermà envers l'agentura da novitads Keystone-SDA. Suspectadas vegnan violaziuns cunter la lescha da subvenziuns federala.
Il Cussegl federal aveva incumbensà il favrer fedpol d'examinar las irregularitads en la contabilitad da l'AutoDaPosta SA. L'Uffizi federal per traffic aveva constatà tar ina revisiun regulara che AutoDaPosta aveva fatg gudogns en il sectur subvenziunà e cudeschà enturn quels en ulteriurs secturs.
RR novitads 17:00